Document ID: 32010D0711

KOMISIJAS LĒMUMS
(2010. gada 23. novembris)
par Savienības 2010. gada finansiālo papildieguldījumu to izdevumu segšanā, kas dalībvalstīm radušies saistībā ar atsevišķiem projektiem zvejas kontroles, inspekcijas un pārraudzības jomā
(izziņots ar dokumenta numuru C(2010) 7996)
(Autentisks ir tikai teksts angļu, dāņu, franču, grieķu, nīderlandiešu, igauņu, itāļu, latviešu, maltiešu, poļu, portugāļu, rumāņu, spāņu, vācu un zviedru valodā)
(2010/711/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2006. gada 22. maija Regulu (EK) Nr. 861/2006, ar ko nosaka Kopienas finanšu pasākumus kopējās zivsaimniecības politikas īstenošanai un jūras tiesību jomā (1), un jo īpaši tās 21. pantu,
tā kā:
(1)
Pamatojoties uz pieprasījumiem par Savienības līdzfinansējumu, kurus dalībvalstis iesniedza zvejas kontroles programmās 2010. gadam, Komisija pieņēma Lēmumu 2010/352/ES (2), un neizmantota paliek daļa 2010. gada budžeta, kas pieejams zvejas kontroles vajadzībām.
(2)
Šo neizmantoto 2010. gada budžeta daļu jāiedala ar jaunu lēmumu.
(3)
Atbilstīgi Regulas (EK) Nr. 861/2006 21. panta 2. punktam dalībvalstis tika aicinātas iesniegt programmas par papildu finansējumu attiecībā uz Komisijas definētajām prioritārajām jomām, t. i., datu automatizāciju un pārvaldību, jaunajām tehnoloģijām un semināriem par nelegālu, nereģistrētu un neregulētu zveju (NNN zveja).
(4)
Pamatojoties uz iepriekš minēto, pieprasījumi programmās par Savienības finansējumu attiecībā uz tādiem pasākumiem kā, piemēram, izmēģinājuma projekti, kā arī patruļkuģu un patruļlidmašīnu būve, tika noraidīti, jo tie nebija saistīti ar iepriekš minētajām prioritārajām jomām.
(5)
Ievērojot Komisijas noteiktās prioritārās jomās, programmās nevarēja saglabāt visus attiecināmos izdevumus, jo pastāv budžeta ierobežojumi. Komisija līdzfinansējumos projektus izvēlējās, ņemot vērā to atbilstību Komisijas noteiktajām prioritātēm. Attiecībā uz elektroniskās reģistrācijas un ziņošanas ierīcēm prioritāte tika piešķirta ierīcēm, kuras pilda gan ERS, gan VMS funkcijas.
(6)
Pieprasījumi par darbībām, kas uzskaitītas Regulas (EK) Nr. 861/2006 8. panta a) punktā, var dot tiesības uz Savienības finansējuma saņemšanu.
(7)
Pieprasījumiem par Savienības finansējumu jāatbilst Komisijas Regulas (EK) Nr. 391/2007 (3) noteikumiem.
(8)
Ir lietderīgi noteikt Savienības finansiālā ieguldījuma maksimālo summu un likmi atbilstīgi Regulas (EK) Nr. 861/2006 15. pantā noteiktajiem ierobežojumiem, kā arī šā ieguldījuma piešķiršanas nosacījumus.
(9)
Lai veicinātu ieguldījumus Komisijas noteiktajās prioritārajās darbībās un ņemot vērā finanšu krīzes negatīvo ietekmi uz dalībvalstu budžetu, izdevumiem, kas saistīti ar iepriekš minētajām prioritārajām jomām, ir jāpiemēro augsta līdzfinansējuma likme, ievērojot Regulas (EK) Nr. 861/2006 15. pantā noteiktos ierobežojumus.
(10)
Lai varētu saņemt minēto finansiālo ieguldījumu par automātiskajām lokalizācijas ierīcēm, tām jāatbilst prasībām, kas paredzētas Komisijas 2003. gada 18. decembra Regulā (EK) Nr. 2244/2003, ar ko nosaka sīki izstrādātus noteikumus attiecībā uz kuģu satelītnovērošanas sistēmām (4).
(11)
Lai minēto finansiālo ieguldījumu varētu saņemt par elektroniskās reģistrācijas un ziņošanas ierīcēm, kas uzstādītas uz zvejas kuģiem, tām jāatbilst prasībām, kas paredzētas Komisijas 2008. gada 3. novembra Regulā (EK) Nr. 1077/2008, ar ko paredz sīki izstrādātus noteikumus, lai īstenotu Padomes Regulu (EK) Nr. 1966/2006 par zvejas darbību elektronisku reģistrēšanu un ziņošanu un par attālās uzrādes līdzekļiem, un atceļ Regulu (EK) Nr. 1566/2007 (5).
(12)
Šajā lēmumā paredzētie pasākumi ir saskaņā ar Zvejniecības un akvakultūras komitejas atzinumu,
IR PIEŅĒMUSI ŠO LĒMUMU.
1. pants
Priekšmets
Šajā lēmumā paredzēts Savienības 2010. gada finansiālais ieguldījums to izdevumu segšanā, kas dalībvalstīm 2010. gadā radušies, īstenojot atsevišķus projektus par uzraudzības un kontroles sistēmām, kuras piemērojamas saistībā ar kopējo zivsaimniecības politiku (KZP), kā minēts Regulas (EK) Nr. 861/2006 8. panta a) punktā. Ar to nosaka Savienības finansiālo ieguldījumu katrai dalībvalstij, Savienības finansiālā ieguldījuma likmi un nosacījumus, ar kādiem šāds ieguldījums ir piešķirams.
2. pants
Neizpildīto saistību slēgšana
Visus maksājumus, attiecībā uz kuriem ir pieprasīts atlīdzinājums, attiecīgā dalībvalsts veic līdz 2014. gada 30. jūnijam. Maksājumi, ko dalībvalsts veic pēc minētā termiņa beigām, nav atlīdzināmi. Neizmantotās budžeta apropriācijas, kas saistītas ar šo lēmumu, atceļ vēlākais līdz 2015. gada 31. decembrim.
3. pants
Jaunās tehnoloģijas un IT tīkli
Izdevumus, kas radušies saistībā ar I pielikumā minētajiem projektiem, ieviešot jaunas tehnoloģijas un IT tīklus, lai notiktu efektīva un droša datu vākšana un pārvaldība saistībā ar zvejas darbību uzraudzību, kontroli un pārraudzību, kompensē ar finansiālu ieguldījumu 90 % apmērā no attiecināmajiem izdevumiem, ievērojot minētajā pielikumā noteiktos ierobežojumus.
4. pants
Automātiskās lokalizācijas ierīces
1. Izdevumus, kas radušies saistībā ar II pielikumā minētajiem projektiem, iegādājoties automātiskās lokalizācijas ierīces un aprīkojot ar tām zvejas kuģus, lai zvejas uzraudzības centrs ar kuģu satelītnovērošanas sistēmas (VMS) palīdzību tos varētu novērot no attāluma, kompensē ar finansiālu ieguldījumu 90 % apmērā no attiecināmajiem izdevumiem, ievērojot minētajā pielikumā noteiktos ierobežojumus.
2. Finansiālais ieguldījums, kas minēts 1. punktā, nepārsniedz EUR 2 500 par kuģi.
3. Lai 1. punktā minēto finansiālo ieguldījumu varētu saņemt par automātiskajām lokalizācijas ierīcēm, tām jāatbilst prasībām, kas paredzētas Regulā (EK) Nr. 2244/2003.
5. pants
Elektroniskās reģistrācijas un ziņošanas sistēmas
Izdevumus, kas radušies saistībā ar III pielikumā minētajiem projektiem attiecībā uz elektroniskās reģistrācijas un ziņošanas sistēmām nepieciešamo komponentu izstrādi, iegādi un uzstādīšanu, kā arī saistībā ar attiecīgo tehnisko palīdzību, lai notiktu efektīva un droša datu apmaiņa saistībā ar zvejas darbību uzraudzību, kontroli un pārraudzību, kompensē ar finansiālu ieguldījumu 90 % apmērā no attiecināmajiem izdevumiem, ievērojot minētajā pielikumā noteiktos ierobežojumus.
6. pants
Elektroniskās reģistrācijas un ziņošanas ierīces
1. Izdevumus, kas radušies saistībā ar IV pielikumā minētajiem projektiem, iegādājoties elektroniskās reģistrācijas un ziņošanas ierīces un aprīkojot ar tām zvejas kuģus, lai kuģi varētu elektroniski reģistrēt un paziņot zvejas uzraudzības centram datus par zvejas darbībām, kompensē ar finansiālu ieguldījumu 90 % apmērā no attiecināmajiem izdevumiem, ievērojot minētajā pielikumā noteiktos ierobežojumus.
2. Finansiālais ieguldījums, kas minēts 1. punktā, nepārsniedz EUR 3 000 par kuģi, neskarot 4. punkta noteikumus.
3. Lai finansiālu ieguldījumu varētu saņemt par elektroniskās reģistrācijas un ziņošanas ierīcēm, tām jāatbilst prasībām, kas paredzētas Regulā (EK) Nr. 1077/2008.
4. Ierīcēm, kuras pilda gan ERS, gan VMS funkcijas un atbilst Regulā (EK) Nr. 2244/2003 un (EK) Nr. 1077/2008 noteiktajām prasībām, šā panta 1. punktā minētais finansiālais ieguldījums nepārsniedz EUR 4 500.
7. pants
Iniciatīvas, lai palielinātu informētību par KZP noteikumiem
Izdevumus, kas radušies saistībā ar V pielikumā minētajiem projektiem par tādām iniciatīvām, tostarp semināru rīkošanu un plašsaziņas līdzekļu izmantošanu, kuru mērķis ir uzlabot zvejnieku un citu ieinteresēto aprindu, piemēram, inspektoru, prokuroru un tiesnešu, kā arī plašas sabiedrības izpratni par nepieciešamību apkarot nelegālu, neregulētu un nereģistrētu zveju un īstenot jauno kontroles regulu, kompensē ar finansiālu ieguldījumu 90 % apmērā no attiecināmajiem izdevumiem, ievērojot minētajā pielikumā noteiktos ierobežojumus.
8. pants
Kopējais maksimālais Savienības ieguldījums katrai dalībvalstij
Kopējie plānotie izdevumi, kopējie izdevumi par projektiem, kuri izraudzīti saskaņā ar šo lēmumu, un kopējais maksimālais Savienības ieguldījums katrai dalībvalstij, kas piešķirts atbilstīgi šim lēmumam, ir šāds.
(EUR)
Dalībvalsts
Nacionālajā zivsaimniecības kontroles programmā 2010. gadam plānotie izdevumi
Izdevumi par projektiem, kuri izraudzīti saskaņā ar šo lēmumu
Maksimālais Savienības ieguldījums
Beļģija
235 000
222 500
195 000
Dānija
2 284 608
907 124
816 412
Vācija
1 367 695
1 151 035
1 035 932
Igaunija
161 803
89 835
80 852
Īrija
2 145 000
580 000
330 000
Grieķija
9 150 000
1 800 000
1 620 000
Spānija
400 000
0
0
Francija
7 429 203
2 424 000
2 181 600
Itālija
10 890 000
4 040 000
3 636 000
Kipra
100 000
70 000
63 000
Latvija
11 459
0
0
Malta
358 029
8 460
7 614
Nīderlande
2 085 000
157 500
141 750
Polija
1 091 633
922 493
830 243
Portugāle
3 105 763
2 408 000
1 354 500
Rumānija
30 500
0
0
Zviedrija
1 674 595
103 541
93 187
Apvienotā Karaliste
1 610 375
1 178 824
1 060 940
Kopā
44 130 664
16 063 311
13 447 030
9. pants
Adresāti
Šis lēmums ir adresēts Beļģijas Karalistei, Dānijas Karalistei, Vācijas Federatīvajai Republikai, Igaunijas Republikai, Īrijai, Grieķijas Republikai, Spānijas Karalistei, Francijas Republikai, Itālijas Republikai, Kipras Republikai, Latvijas Republikai, Maltas Republikai, Nīderlandes Karalistei, Polijas Republikai, Portugāles Republikai, Rumānijai, Zviedrijas Karalistei un Lielbritānijas un Ziemeļīrijas Apvienotajai Karalistei.
Briselē, 2010. gada 23. novembrī

Labels: 12
11
15
6